Malik Ibrahim Bayu Ya kasan ce Kuma wani shahararren malamin Sufi ne wanda ya isa Kudu ta Bihar a cikin karni na 14 kuma ya kayar da manyan sarakunan Kol waɗanda ke zaluntar Musulmin yankin. Ya kuma kayar da Raja Birthal kuma ya zama farkon Musulmi mai nasara da gwamnan jihar Bihar. Kabarin Malik Ibrahim Baya an kare shi a karkashin Archaeological Survey na kasar Indiya kuma wuri ne na yawon bude ido a Bihar Sharif . Syed Ibrahim Mallick fitaccen janar ne na soja, kuma fitaccen Sufi (waliyi) shi ma. Ya kasance daga zuriyar Sayyidina Ali (Karrama'llah Wajhahu) kuma lokacin da Abbasyds suka tsananta wa kakanninsa, sai suka tsere zuwa Ghazni. An haifeshi kuma ya girma a Ghazni. Syed Ibrahim Mallick ya sami iliminsa da kuma horon soja a Ghazni sannan ya zo Delhi don yin aiki a karkashin kulawar Sultan Muhammad bin Tughlaq, wanda ya shahara da kyakkyawar kulawa da masu ilimi, malamai, da hazikan hafsoshin soja na lokacinsa. Bayan Syed Ibrahim Mallick, Ibn Batuta, shahararren matafiyin nan kuma mai bincike na farko, da sauran mutane kamarsa sun zo daga ko'ina cikin duniya don yi wa Sultan Muhammad bin Tughlaq hidima.